ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂRE

Nr.  43 din 10.09.2021  

     privind acordarea unui mandat special reprezentantului Consiliului Local Blȃndești în Adunarea Generală a Asociaților A.D.I „AQUA Botoşani” pentru aprobarea primirii
de noi membri în Asociația de Dezvoltare Intercomunitară „ AQUA Botoşani”,

  

Consiliul Local al comunei Blândeşti; judeţul Botoşani, întrunit în şedinţa   din data de 

Urmare adresei nr. 11463/02.09.2021 a Asociației de Dezvoltare Intercomunitară „AQUA Botoşani”,

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu privind acordarea unui mandat special reprezentantului Consiliului Local Blȃndești în Adunarea Generală a Asociaților A.D.I „AQUA Botoşani” pentru aprobarea primirii de noi membri în Asociația de Dezvoltare Intercomunitară „ AQUA Botoşani”,
Văzând rapoartele  comisiilor de specialitate ale Consiliului Local al comunei Blândeşti; 

În baza dispozițiilor incidente în materie ale Legii nr. 51/2006 a serviciilor comunitare de utilităţi , cu modificările și completările ulterioare, Legii nr. 241/2006 privind serviciul de alimentare cu apă şi de canalizare, cu modificările și completările ulterioare;
În conformitate cu art. 21 alin.(1) și art. 20 alin. (7) din Statutul Asociației de Dezvoltare Intercomunitară „ AQUA BOtoşani”;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE :

 Art. 1. Se acordă mandat special d-nei viceprimar Mihaela Băghiceanu, reprezentant al  comunei Blȃndești în Adunarea Generală a Asociaţiei de Dezvoltare Intercomunitară „AQUA Botoşani” să voteze în numele şi pe seama Consiliului Local aprobarea primirii de noi membri în Asociația de Dezvoltare Intercomunitară „AQUA Botoşani”.
Art. 2. Primarul comunei Blândeşti și compartimentele din aparatul de specialitate ale acestuia, vor duce la îndeplinire prevederile prezentei hotărâri.
Inițiator proiect,

p’Primar


Viceprimar Mihaela Băghiceanu
